Օտարականը (սերիալ)

Անվան այլ կիրառումների համար տե՛ս՝ Օտարականը (այլ կիրառումներ)Օտարականը (անգլ.՝ Outlander), ԱՄՆ-ի և Մեծ Բրիտանիայի համատեղ արտադրության դրամատիկ, ֆանտաստիկ հեռուստասերիալ` հիմնված Դիանա Գեբլդոնի համանուն գրքի վրա։ Հեռուստասերիալը ստեղծվել է Ռոնալդ Դ․Մուրի կողմից Sony Pictures Television-ի և Starz-ի համատեղությամբ։ Պրեմիերան կայացել է 2014 թվականի օգոստոսի 9-ին ԱՄՆ-ում՝ Starz կաբելային ալիքով։ ԱՊՀ երկրներում ցուցադրում է Sony Entertainment Television ալիքը։ Գլխավոր դերակատարը Քետրիոնա Բալֆն է, ով մարմնավորում է Քլեեր Ռենդալին, ով 1945 թվականին Երկրորդ համաշխարհային պատերազմում բուժքույր է եղել, ամուսնացած է պատմաբանի հետ, և տարօրինակ պայմաններում նա հայտնվում է 1743 թվականի Շոտլանդիայում։ Այստեղ նա հանդիպում է շոտլանդացի հալածված զինվորներից մեկին՝ Ջեյմի Ֆրեյզերին (Սեմ Հյուեն) և ներառվում Յակոբինյան ապստամբության մեջ։
13 սերիայանոց երկրորդ եթերաշրջանը հիմնված է Dragonfly in Amber գրքի վրա։ Երկրորդ եթերաշրջանի պրեմիերան կայացել է 2016 թ․-ի ապրիլի 9-ին։ 2016 թվականի հունիսի 1-ին, Գեբլդոնի «Օտարականի» հրատարակման քսանհինգամյակի առիթով Starz-ը հայտարարվեց սերիալի՝ երրորդ և չորրորդ եթերաշրջանների ավելացման մասին, վերջիններս հիմնված են Օտարականը գրքաշարի երրորդ (Voyager) և չորրորդ (Drums of Autumn) մասերի վրա։ 13 սերիայանոց երրորդ եթերաշրջանը սկսվել է 2017 թ.-ի սեպտեմբերի 10-ին, և ավարտվել 2017 թ.-ի դեկտեմբերի 10-ին։


== Սյուժե ==


=== 1-ին եթերաշրջան ===
1946 թվական, Երկրորդ համաշխարհային պատերազմի մասնակից բուժքույր Քլեեր Ռենդելն ու իր ամուսին Ֆրենկն այցելում են Շոտլանդիա, Ինվերնես քաղաքը։ ԱյստեղԿրեիգ նա Դուն կոչվող վայրի քարերը Քլեերին տեղափոխում են 18-րդ դար։ Վերջինս միանում են մի խումբ շոտլանդացի լեռնեցիների Մակենզի կլանից, վերջիններս փորձում էին փախչել Բրիտանացի կարմիր զինվորներից, որոնց գլխավորում է Կապիտան Ջոնաթան "Սև Ջեք" Ռենդելը՝ Ֆրենկի նախնին։ Կլանը Քլեերին համարում է բրիտանական լրտես, և աչքի առաջ պատելու համար նրան դարձնում են բժիշկ։ Քլեերն ամուսնանում է լեռնեցի Ջեյմի Ֆրեյզերի հետ, սկզբում անհրաժեշտությունից դրդված, բայց ժամանակի հետ նրանք սիրահարվում են միմյանց։ Իմանալով, որ Յակոբինյան ապստամբությունը դատապարտված է ձախողման, Քլեերը փորձում է հետ պահել լեռնեցիներին այդ քայլից։ Ջեյմիին ձերբակալել և տանջում է սադիստ Ռենդելը, բայց Քլեերը կլանի մի քանի անդամների օգնությամբ կարողանում է փրկել նրան։ Փախուստից հետո նրանք մեկնում են Ֆրանսիա։


=== 2-րդ եթերաշրջան ===
Փարիզում Քլեերն ու Ջեյմին փորձում են խանգարել Յակոբիններին ապստամբություն սկսելու հարցում։ Ջեյմին դառնում է Չարլզ Ստյուարտի վստահված անձը, փորձում է այնպես անել, որ Ֆրանսիայի արքա Լուի XV-ը ֆինանսներ չտրամադրի, բայց՝ ապարդյուն։ Ռենդելը հայտնվում է Փարիզում, Քլեերը խնդրում է Ջեյմիին Ռենդելին ողջ թողնել այնքան ժամանակ, մինչև Ֆրենկի նախնին կծնվի։ Արդյունքում Ռենդելն ամուսնանում է Մերի Հոուկինսի հետ։ Քլեերը կորցնում է իր երեխային և նրանք վերադառնում են Շոտլանդիա։ Պրեստոնպանսի ճակատամարտում Յակոբինները հաղթում են։ Կոլլոդենի ճակատամարտից առաջ, Ջեյմին կրկին հղի Քլեերին ստիպում է վերադառնալ 20-րդ դար։ 20 տարի անց Քլեերն իր աղջկա՝ Բրիաննայի հետ վերադառնում է Շոտլանդիա, Ֆրենկը մահացել է։ Քլեերն աղջկան պատմում է իր պատմությունը և պարզում, որ Ջեյմին Կոլլոդենում չի մահացել։


=== 3-րդ եթերաշրջան ===
Ջեյմին սպանում է Ռենդելին Կոլլոդենում, բայց լուրջ վնասվածք է ստանում։ Բոլոր ողջ մնացած դավաճաններին մահապատժի են ենթարկում, բայց Ջեյմին կարողանում է խույս տալ վերջինիցս։ Արդսմույրի բանտում նա ընկերանում է բանտապետ Լորդ Ջոն Գրեյի հետ, ով հետագայում նրան ազատում է բանտից և տեղավորում Անգլիական մի կալվածքում աշխատելու։ Այս կալվածքում վերջինս ապօրինի որդի է ունենում՝ Ուիլլին։ Ջեյմին վերադառնում է Շոտլանդիա և դառնում տպագրիչ։ Մինչ այդ, 1948 թ.-ին, Քլեերն ընդունվում է բժշկական դպրոց և Ֆրենկի հետ մեծացնում է Ջեյմիի դստերը՝ Բրիաննային Բոստոնում։ Ֆրենկը մահանում է ավտովթարի ժամանակ։ Ռոջեր Ուեյքֆիելդի օգնությամբ Քլեերը մոտավոր պարզում է, թե Ջեյմին որտեղ կարող է լինել, և վերադառնում է անցյալ՝ նրան փնտրելու։ Այստեղ նա պարզում է, որ Ջեյմին կրկին ամուսնացել է։ Իր նոր կնոջը՝ Լիրիին վճարելու համար, նա պետք է թաքցրած գանձերը վերցնի կղզուց, այս իրադարձությունների ժամանակ Ջեյմիի զարմիկ՝ Իանին առևանգում են դեպի Կարիբյան ծով։ Ջեյմին և Քլեերը հետևում են նրանց, որպեսզի փրկեն տղային։ Նրանք հասնում են Ջորջիա։


== Դերասաններ և կերպարներ ==


== Արտադրություն ==


=== Ստեղծում ===
Դիանա Գեբլդոնի գրքի էկրանավորման իրավունքը ձեռք է բերել Ջիմ Քոլբերգի Essential Entertainment ընկերությունը։ Ռոնալդ Մուրը երկար ժամանակ Քոլբերգին համոզում էր հրաժարվել լիամետրաժ ֆիլմ նկարահանելու մտքից և իրեն թույլ տալ ադապտացնել գիրքը հեռուստասերիալի համար։ Ի վերջո Քոլբերգը համաձայնվեց։
2012 թվականի հուլիսի 17-ին հայտարարվեց կաբելային ալիքով էկրանավորման աշխատանքների մեկնարկի մասին, որի իրավունքները գնել էր Sony Pictures Television ալիքը։
2013 թվականի հուլիսի 25-ին ամերիկյան կաբելային Starz ալիքը պաշտոնապես հայտնեց նոր հեռուստասերիալի թողարկման մասին։ Sony Pictures TV-ի համար «Օտարականը» Starz-ի հետ համագործակցության առաջին նախագիծն էր։


=== Դերասանների ընտրություն ===


== Ծանոթագրություններ ==


= Արտաքին հղումներ =
Պաշտոնական կայք (անգլ.)